biswa921/hiwiki-latest-pages-articles-raw huggingface dataset:
मिस्टर एक्स (2015 फ़िल्म)

मिस्टर एक्स (1957 फ़िल्म)

मिस्टर एक्स भारतीय बॉलीवुड फ़िल्म है, जिसका निर्देशन विक्रम भट्ट ने किया है। यह फ़िल्म 17 अप्रैल 2015 को सिनेमाघरों में प्रदर्शित हुई।

 कहानी 
रघु राम राठौड़ (इमरान हाशमी) और सिया वर्मा (अमायरा दस्तूर) एक दूसरे से बहुत प्यार करते हैं। सिया के पिता पिछले कई सालों से जेल में बंद हैं। रघु और सिया दोनों पुलिस के खुफिया एेंटी टेरेरिस्ट डिपार्टमेंट में एजेंट हैं। डिपार्टमेंट को अपने सूत्रों से खबर मिलती है राज्य के मुख्य मंत्री की जान को खतरा है। एटीडी का एसीपी (अरूणोदय सिंह) मुख्य मंत्री की सुरक्षा की जिम्मेदारी रघु को सौंपता है। हालात ऐसे बनते हैं कि एक मीटिंग में बतौर चीफ गेस्ट पहुंचे सीएम को रघु सभी के सामने अपनी गोलियों से भून डालता है। रघु को गिरफ्तार कर लिया जाता है और एक बंद पड़ी फैक्ट्री में ले जाया जाता है जहां हुए एक भीषण विस्फोट के बाद मीडिया में रघु के मारे जाने की खबर आती है। रघु इस हादसे के बाद भी बच जाता है लेकिन बुरी तरह से जले रघु के शरीर में रसायन की प्रतिक्रिया का ऐसा असर होता है कि रघु अदृश्य रहकर अपने दुश्मनों का सफाया करता है।

 कलाकार 
 इमरान हाशमी - मिस्टर एक्स / रघुराम राठोड़
 अमायरा दस्तूर - सिया वर्मा
 अरुणोदय सिंह - एसीपी भारद्वाज
 सोमनाथ महतो - तिवारी
 बिक्रमजीत कंवरपाल - पूर्व पुलिस व सिया के पिता
 तन्मय भट्ट - पोपो
 गुरमीत चौधरी - नृत्यक (विशेष उपस्थिती)

 निर्माण 
इस फ़िल्म के बारे में 2013 में बताया गया। इसमें इमरान हाशमी को मिस्टर एक्स के किरदार के लिए लिया गया।

 प्रचार 
इसके प्रचार के लिए इमरान हाशमी 17 अप्रैल 2015 को सीआईडी में मिस्टर एक्स के किरदार में ही गए और अपराधी को पकड़ कर सीआईडी की सहायता करते हुए दिखाया गया था।

गीत

इसमें अंकित तिवारी द्वारा गाये गए गाने को मार्च 2015 में प्रदर्शित किया गया। इस महेश भट्ट की पहली फ़िल्म है जिसमें उन्होने गाना गाया है।

इन्हें भी देखें
 मिस्टर एक्स (1957 फ़िल्म)

सन्दर्भ

बाहरी कड़ियाँ
 

श्रेणी:हिन्दी फ़िल्में वर्णक्रमानुसार
जीत गांगुली

जीत गांगुली (जन्म: २४ मई १९७७) भारतीय संगीतकार और गायक हैं। यह कई हिन्दी और बंगाली में गाने गा चुके हैं। यह मुख्य रूप से आशिकी 2 में गाने के कारण अधिक लोकप्रिय हुए। इसके अलावा यह तेरे लिए, मेरे यार की शादी है, मिस्टर एक्स आदि फिल्मों में गाना गा चुके हैं।.

 प्रारंभिक जीवन और शिक्षा 
गंगुली को संगीत की दुनिया में तीन साल की उम्र में शुरू किया गया था। वह बरानगर रामकृष्ण मिशन आश्रम उच्च विद्यालय का छात्र था, जहाँ से उन्होंने अपनी स्कूली शिक्षा पूरी की। बाद में उन्होंने कलकत्ता विश्वविद्यालय से स्नातक किया। वह अपने पिता काली गांगुली और उनकी पिसीमा (पिता की बहन) शिबानी रॉयचौधरी के मार्गदर्शन में भारतीय शास्त्रीय संगीत में प्रशिक्षित हैं। उन्होंने जैज गिटारिस्ट कार्लटन किट्टो के साथ पश्चिमी शास्त्रीय संगीत, जैज़ और रॉक का अध्ययन किया।
 व्यक्तिगत जीवन 
गांगुली की शादी चंद्रानी गांगुली से हुई है।

सन्दर्भ

बाहरी कड़ियाँ
 
 
 फेसबुक पर जीत गांगुली
 ट्विटर पर जीत गांगुली

 
श्रेणी:जीवित लोग
श्रेणी:गीतकार
श्रेणी:हिन्दी फ़िल्म संगीतकार
श्रेणी:1977 में जन्मे लोग
श्रेणी:कोलकाता के लोग
श्रेणी:बरानगर रामकृष्ण मिशन आश्रम उच्च विद्यालय का पूर्व छात्रों
श्रेणी:बरानगर के लोग
नीति मोहन

नीति मोहन (जन्म: 18 नवम्बर 1979) एक भारतीय गायक हैं। यह कई फिल्मों और धारावाहिकों में अभिनय भी कर चुकीं हैं।

सन्दर्भ

बाहरी कड़ियाँ
 
 
 

श्रेणी:जीवित लोग
श्रेणी:गीतकार
श्रेणी:1979 में जन्मे लोग
प्रवीण भट्ट

प्रवीण भट्ट भारतीय फ़िल्म छायाकार, निर्देशक और लेखक हैं। यह कई बार महेश भट्ट के फिल्मों में कार्य कर चुके हैं। इन्होने यह कार्य 1960 में केमरामेन के रूप में शुरू किया। 1962 में अपने पिता विजय भट्ट की फ़िल्म को निर्देशित किया। इसी के बाद 1965 में उनकी अगली फ़िल्म में छायाकार बने। इसके बाद लहू के दो रंग फ़िल्म 1979 में किया और उसी के बाद से यह महेश भट्ट और विक्रम भट्ट के कई फिल्मों में कार्य कर रहे हैं।

सन्दर्भ

बाहरी कड़ियाँ
 

श्रेणी:जीवित लोग
श्रेणी:भारतीय फ़िल्म निर्देशक
पाक कला

भोजन तैयार करने, उसे पकाने, तथा प्रस्तुत करने की कला 'पाक कला (Culinary art) कहलाती है।  लेकिन जब हम खाने को पकाने के साथ उसे अच्छे से परोसते भी हैं, तो उसे 'कुलिनरी आर्ट्स' कहते हैं। 

इन्हें भी देखें
पाकशास्त्र

श्रेणी:भोजन
रक्त चंदन

रक्त चन्दन (वैज्ञानिक नाम : Pterocarpus santalinus) दक्षिण भारत के जंगलों में पाया जाने वाला एक पेड़ है जिसकी लकड़ी हिन्दुओं के द्वारा पवित्र मानी जाती है। सफ़ेद चन्दन के विपरीत इसमें कोई सुगन्ध नहीं होती लेकिन शैव तथा शाक्त परम्पराओं को मानने वाले लोग इसका उपयोग पूजा में करते हैं। कर्नाटक, तमिलनाडु और आन्ध्र प्रदेश के क्षेत्रों में उगता है। शेषाचलम इसका मुख्य प्राप्तिस्थान है।भारत के इस 'लाल सोने' के लिए अब भी तड़पता है चीन 

पानी से अधिक घनत्व की ये लकड़ी बहुत महंगी है। तने के बीच वाले भाग की लकड़ी का प्रयोग पाचन तंत्र शोधन, शरीर में तरल का संचय, रक्त शोधन जैसे उपचारों में होता है। भारत से इसका निर्यात मुख्यतः चीन तथा जापान को होता है। कर्नाटक और तमिलनाडु इसकी प्राप्ति के मुख्य राज्य हैं। 
left|350px|thumb|तिरुपति में रखे हुए रक्त चन्दन की लकड़ी के लट्ठे

सन्दर्भ

श्रेणी: चंदन
श्रेणी: यज्ञ
खेल कमेंटेटर

खेलों का सीधा-सीधा विवरण देने वालों को खेल कमेंटेटर कहा जाता है। कमेंटेटर दो प्रकार के होते हैं , एक रेडियो की कमेंट्री करता है तथा एक टेलिविज़न पर कमेंट्री करता है। 
क्रिकेट कमेंटेटर यह बताता है कि कौन खेल रहा है कितने रन बने है।खेल कॉमेंटेटर को हिंदी में टीकाकार,समीक्षक अथवा समीक्षाकर्ता भी कहते है।
समान्यतः कमेंट्री वर्तमान काल में कि जाती है।

कमेंटेटर के प्रकार

मुख्य समीक्षक
 
इस कमेंटेटर का काम है पूरे खेल का आंखों देखा हाल बताना । मोटे तोर पर इसका सबसे बड़ा काम होता है। चल रहे खेल की सारी जानकारी यही प्रदान करता है।

विश्लेषक 
विश्लेषक मुकाबले से पहले दलो की रणनीति पर चर्चा करता है। और अंत में खूबियों की प्रशंसा और गलतियों की समीक्षा करता है।मुख्य रूप से खेल में क्या होगा उसका ज्ञात करता है।

साइडलाइन रिपोर्टर या संवाददता

इसका काम होता है मैदान का जायज़ा लेना,खिलाड़ियों की सूची बनाना जो यह मुकाबला खेलने वाले है और कोच एवं खिलाड़ियों का इश्तिहार लेना।

हिंदी के कमेंटेटरों की सूची 

 सुशील दोषी
 विनित गर्ग
 संजय बेनर्जी
 गुरमीत सिंह
 आकाश चोपड़ा
 रमन भनोत
 सुनील तनेजा
 विवेक राजधान
 दर्शन सुधाकर

श्रेणी:खेल
दही-हांडी

दही-हांडी एक भारतीय त्यौहार है। यह साल के अगस्त महीने में मनाया जाता है। कुछ लोग, ज्यादातर युवक इकट्ठे होकर एक मानव पिरामिड बनाते हैं। इसके पश्चात् ऊपर एक दही से भरी हांडी लटकी होती है, उसे फोड़ते हैं। इस त्यौहार के भागीदारों को गोविन्दा कहा जाता है।

लोकप्रिय
thumb|दही हांडी को तोड़ने के लिए मानव पिरामिड का निर्माण
दही-हांडी भारत के महाराष्ट्र में सबसे ज्यादा प्रसिद्ध है। यह कृष्ण जन्माष्टमी का एक हिस्सा है।

उत्सव और पुरस्कार
प्रतिभागियों को 9 स्तरों से नीचे आमतौर पर मिलकर एक पिरामिड बनाते हैं और हांड़ी को तोड़ने के लिए 3 मौके दिये जाते हैं। पुरस्कार के रूप में प्रतिभागियों को रुपये दिये जाते हैं। 
http://www.thehindu.com/news/cities/mumbai/dahi-handi-celebrated-with-enthusiasm/article6329838.ece

गैलरी

 सन्दर्भ  

श्रेणी:त्योहार
श्रेणी:हिन्दू त्यौहार
विनित गर्ग

विनित गर्ग एक क्रिकेट के कमेंटेटर है जिन्होंने ज्यादातर रेडियो पर कमेंट्री की है। इन्होंने लगभग 200 से 250 मैचों में कमेंट्री की हैं। 
श्रेणी:कमेंटेटर
संजय बनर्जी

संजय बेनर्जी एक कमेंटेटर है इन्होंने ज्यादातर क्रिकेट मैचों की कमेंट्री की है तथा ये ज्यादातर अंग्रेजी कमेंटेटर शंकर प्रकाश के साथ कमेंट्री करते हैं। इनके पास लगभग 200 मैचों की कमेंट्री का अनुभव है।संजय बेनर्जी ने प्रो कबड्डी लीग में एवं कबड्डी विश्व कप  में भी कमेंट्री की है।
२०१८ ऐन बी ए मे भी कमेंट्री की है।

श्रेणी:कमेंटेटर
रीमान-समाकल

thumb|right|वक्र के नीचे स्थित क्षेत्र के क्षेत्रफल के रूप में समाकलन
thumb|right|किसी अन्तराल के नियमित विभाजन के रीमान संकलनों का अनुक्रम। उपर प्रदर्शित अंक आयतों के कुल क्षेत्रफल को प्रदर्शित कर रहा है जो फलन के समाकल पर अभिसरित होता है।
thumb|right|इस चित्र में प्रदर्शित विधि के अनुसार विभाजन का नियमित होना आवश्यक नहीं है। जब प्रत्येक उपखण्ड शून्य की ओर अग्रसर होता है तो सन्निकटन कार्य करता है।

गणित की वास्तविक विश्लेषण के रूप में पहचानी जाने वाली शाखा में रीमान समाकलन किसी फलन का किसी अन्तराल में परिभाषित प्रथम निश्चित परिभाषा है। यह परिभाषा बर्नहार्ड रीमान ने दी थी।रीमान समाकलन की बर्नहार्ड रीमान ने अपने शोध पत्र "Über die Darstellbarkeit einer Function durch eine trigonometrische Reihe" (त्रिकोणमितीय श्रेणियों के फलन के रूप में निरुपण; उदाहरण के लिए, किसी फलन को त्रिकोणमितीय श्रेणी के रूप में कब प्रदर्शित किया जा सकता है) में प्रस्तावित किया गया ह्ता। यह शोध पत्र गोट्टिंगन विश्वविद्यालय में 1854 में रीमान ने Habilitationsschrift (प्रशिक्षक बनने के लिए योग्यता प्राप्त करने हेतु) के रूप में प्रस्तुत किया था। यह 1868 में प्रोसीडिंग्स ऑफ़ द रॉयल फिलोसोफिकल सोसाइटी, गौटिंगेन (Abhandlungen der Königlichen Gesellschaft der Wissenschaften zu Göttingen) में प्रकाशित हुआ, संस्करण 13, पृष्ठ 87-132, (यहाँ  पर ऑनलाइन उपलब्ध)। समाकलन के लिए रीमान की परिभाषा के लिए अनुभाग 4 देखें, "Über der Begriff eines bestimmten Integrals und den Umfang seiner Gültigkeit" (निश्चित समाकलन की अवधारणा और इसकी वैधता की सीमा), पृष्ठ 101-103. विभिन्न फलनोम और प्रायोगिक अनुप्रयोगों के लिए रीमान समाकलन कलन की मूलभूत प्रमेय अथवा संख्यात्मक समाकलन के सन्निकटन द्वारा ज्ञात किया जा सकता है।

रीमान समाकलन विभिन्न सैद्धान्तिक उद्देश्यों के लिए अनुपयुक्त है।

अवलोकन
माना f अन्तराल [a, b] में धनात्मक वास्तविक-मान फलन है और माना

अन्तराल [a, b] के उपर एवं फलन f से बनने वाले आरेख के नीचे का समतल क्षेत्र है (उपर दायें स्थित चित्र देखें)। हम S का क्षेत्रफल ज्ञात करना चाहते हैं। हमने एक बार इसका मापन किया और क्षेत्रफल को निम्नलिखित रूप में निरुपित करें:

रीमान समाकलन का मूल विचार S का क्षेत्रफल ज्ञात करने के लिए सरलतम सन्निकटनों का उपयोग करना है। अच्छे से अच्छा सन्निकटन लेने से हमारा अर्थ है कि सीमान्त मान में वक्र के अन्तर्गत S के क्षेत्रफल के पूरी तरह से समान है।

ध्यान रहे कि यहाँ f धनात्मक अथवा ऋणात्मक हो सकता है, S की परिभाषा को संशोधित किया जाता है जिससे समाकलन का मान आरेख के अन्दर आने वाले चिह्नित क्षेत्रफल के अनुरूप हो अर्थात x-अक्ष के उपर का क्षेत्रफल x-अक्ष के नीचे नीचे के क्षेत्रफल में से घटाने के तुल्य हो।

सन्दर्भ
{{टिप्पणीसूची}Romman integral }
श्रेणी:कलन
बीदर का किला

right|thumb|300px|बीदर दुर्ग का बिहगावलोकन
'बीदर का किला (कन्नड : ಬೀದರ್ ಕೋಟೆ, उर्दू : قلعہ بیدر) दक्षिणी कर्नाटक के बीदर में स्थित है। बहमनी वंश के शासक अल्ला उद्दीन बहमन ने १४२७ में अपनी राजधानी गुलबर्गा से बीदर कर लिया और इस किले तथा अन्य भवनों का निर्माण कराया।

श्रेणी:भारत में दुर्ग
श्रेणी:कर्नाटक में दुर्ग
बौद्धनाथ

बौद्धनाथ काठमाण्डू के पूर्वी भाग में स्थित प्रसिद्ध बौद्ध स्तूप तथा तीर्थस्थल है। एसा माना जाता है कि यह विश्व के सबसे बड़े स्तूपों में से एक है। 1979 से, यह एक यूनेस्को विश्व धरोहर स्थल है। स्वयंभु के साथ, यह काठमांडू क्षेत्र में सबसे लोकप्रिय पर्यटक स्थलों में से एक है। .samrat.

स्तूप 36 मीटर ऊंचा है और कला का सुंदर उदाहरण प्रस्तुत करता है। इस स्तूप के बारे में माना जाता है कि जब इसका निर्माण किया जा रहा था, तब क्षेत्र में भयंकर अकाल पड़ा था। इसलिए पानी न मिलने के कारण ओस की बूंदों से इसका निर्माण किया गया। बुद्धनाथ पंथ के अनुयायी होने के कारण इस स्थल का नाम बौद्धनाथ रखा गया जो कि अब बौद्ध धर्म का माना जाता है।

इतिहास
गोपालराजवावलि का कहना है कि बौधनाथ की स्थापना नेपाली लिच्छवी राजा शिवदेव (ल. 590–604 ईस्वी) द्वारा की गई थी; हालांकि अन्य नेपाली क्रोनिकल्स ने इसे राजा मानदेव (464-505 ईस्वी) के शासनकाल के लिए निर्धारित करते है। तिब्बती सूत्रों का दावा है कि 15वीं सदी के अन्त या 16वीं सदी की शुरुआत में स्थल पर एक टीले की खुदाई की गई थी और वहां राजा अशुवर्मा (605–621) की हड्डियों की खोज की गई थी।

खस्ती चैत्य के शुरुआती ऐतिहासिक सन्दर्भ नवरस के इतिहास में पाए जाते हैं। सबसे पहले, खस्ची को लिच्छवी राजा वृषदेव (400) या विक्रमजीत द्वारा प्राप्त चार स्तूपों में से एक के रूप में उल्लेख किया गया है। दूसरी बात यह है कि स्तूप की उत्पत्ति के बारे में न्यूर्स की कहानी राजा धर्मदेव के पुत्र, मानदेव को उनके लेखन के लिए प्रायश्चित के रूप में मनादेव को महान लिच्छवी राजा, सैन्य विजेता और कला के संरक्षक जिन्होंने 464-505 में शासन किया था। मानदेव को गोंद बहल के स्वयंभू चैत्य से भी जोड़ा जाता है। तीसरा, एक और महान लिच्छवी राजा शिवदेव (590-194) एक शिलालेख द्वारा बौद्ध से जुड़ा हुआ है; हो सकता है कि उसने चैत्य को पुनर्स्थापित किया हो।

2015 भूकंप
thumb|right|नेपाल के भूकंप से क्षतिग्रस्त होने के बाद बौधनाथ स्तूप का नवीनीकरण
अप्रैल 2015 में नेपाल में आए भूकंप ने बौधनाथ स्तूप को बुरी तरह से क्षतिग्रस्त कर दिया था, और उसका शिखर गंभीर रूप से टूट गया था। नतीजतन, गुंबद के ऊपर की पूरी संरचना, और इसमें मौजूद धार्मिक अवशेष को हटाना पड़ा, जो अक्टूबर 2015 के अन्त तक पूरा हो गया। पुनर्निर्माण कार्य 3 नवंबर 2015 को स्तूप के लिए गुंबद के शीर्ष पर एक नए केन्द्रीय ध्रुव या "जीवन वृक्ष" का निर्माण  एक अनुष्ठान के साथ शुरू हुआ।

स्तूप को 22 नवंबर 2016 को फिर से खोला गया। नवीनीकरण और पुनर्निर्माण बौधनाथ क्षेत्र विकास समिति (बीएडीसी) द्वारा कराया गया था। मरम्मत को पूरी तरह से बौद्ध समूहों और स्वयंसेवकों के निजी दान द्वारा वित्त पोषित किया गया था। बीएडीसी के अनुसार, इस कार्य में $2.1 मिलियन डॉलर और 30 किलोग्राम से अधिक स्वर्ण का उपयोग हुआ था। मरम्मत की गई इमारत का उद्घाटन आधिकारिक तौर पर प्रधानमंत्री पुष्पकमल दहल द्वारा किया गया था। हालाँकि, नेपाली सरकार की भूकंप से क्षतिग्रस्त धरोहरों जैसे मन्दिरों के पुनर्निर्माण में धीमी गति के लिए आलोचना की गई, इनमें से कई इमारतों को तो छुआ भी नहीं गया है।

छबिदीर्घा

इन्हें भी देखें
स्वयंभूनाथ

सन्दर्भ

बाहरी कड़ियाँ
नेपाल: प्रकृति का मनमोहक उपहार हर लम्हा यादगार (जागरण)

श्रेणी:नेपाल में पर्यटन आकर्षण
श्रेणी:काठमांडू
श्रेणी:नेपाल में विश्व धरोहर स्थल
क्लोज सर्किट टेलिविज़न कैमरा

thumb|विभिन्न प्रकार के सीसीटीवी कैमरे
क्लोज सर्किट टेलिविज़न कैमरा एक प्रकार का कैमरा होता है जिसे सीसीटीवी (अंग्रेजी: Closed-circuit television camera) अर्थात् (CCTV) कहा जाता है। इस कैमरा से एक ही स्थल पर बैठकर उस स्थल के आस-पास हो रही घटनाओं पर नज़र रखी जा सकती और लोगों की गतिविधियों को वीडियोज़ के रूप में सुरक्षित रखा जा सकता है।

इतिहास

उपयोग
सीसीटीवी कैमरे काफी उपयोगी होती है क्योंकि कार्यालय ,बैंकों ,विद्यालय तथा विश्वविद्यालय में हमेशा कोई न कोई घटना घटित होती रहती है जब सीसीटीवी कैमरे लगे रहते हैं तो कैमरे सब कैद कर देते हैं। 
http://timesofindia.indiatimes.com/city/pune/Fury-over-stolen-CCTV-cameras/articleshow/

 प्रकार 
दोस्तो जैसा की आप जानते है की मार्किट में अलग अलग प्रकार के कैमरे उपलब्ध है और यह सिर्फ देखने में ही अलग नही होते है बल्कि इनमे अलग अलग Technology का भी इस्तेमाल किया जाता है जैसे की Network या IP camera, Wireless camera आदि.

 एनालॉग सीसीटीवी कैमरा
 आईपी सीसीटीवी कैमरा
 वायरलेस सीसीटीवी कैमरा
 एच डी सीसीटीवी कैमरा

 सन्दर्भ 

श्रेणी:कैमरा
फ्रांसिस बुकानन

फ्रांसिस बुकानन एक चिकित्सक था जो बंगाल चिकित्सा सेवा में १७९४ से १८१५ तक कार्यरत रहा। कुछ समय के लिए वह लार्ड वेलेजली का शल्य चिकित्सक (सर्जन) भी रहा। कोलकाता में उसने एक चिड़ियाघर की स्थापना की जो कलकत्ता अलीपुर चिड़ियाघर के नाम से मशहूर हुआ। 1वह एक डॉक्टर भी था
 

 सन्दर्भ 

श्रेणी:चिकित्सक
जीयो मैसेंजर

right|100px
जीयो मैसेंजर (अंग्रेजी:Jio messenger) एक मोबाइल साफ्टवेयर है जिसकी स्थापना एक भारतीय कम्पनी रिलायंस ने अप्रैल 2015 में की। यह एंड्रॉइड (ऑपरेटिंग सिस्टम) तथा आईओएस पर उपलब्ध है। 

 सन्दर्भ 

श्रेणी:सॉफ्टवेयर
श्रेणी:मैसेंजर
अंबाला चंडीगढ़ द्रुतमार्ग

अंबाला चंडीगढ़ द्रुतमार्ग  35 किमी लम्बा, ४ लेन का द्रुतमार्ग है जो कि राष्ट्रीय राजमार्ग २१ व राष्ट्रीय राजमार्ग २२ के एक अत्यधिक यातायात वाले हिस्से अंबाला-चंडीगढ़ सेक्शन (एनएच-22 पर km 5.735 से km 39.960 तथा एनएच-21 पर 0 km से 0.871 km) पर बनाया गया है। इसे बीओटी (बिल्ड-ऑपरेट-ट्रांस्फर अर्थात् बनाओ-चलाओ-वापस कर दो) नमूने पर बनाया गया। इसे  की लागत से ३० माह में बनाया गया। इसे जी एम आर समूह ने विशव बैंक की सहायता से बनाया था तथा दिसंबर २००९ से यह काम कर रहा है।

See also
 अंबाला-जगाधरी राजमार्ग

References

श्रेणी:भारत के द्रुतगामी मार्ग
श्रेणी:हरियाणा के द्रुतमार्ग
श्रेणी:अम्बाला
श्रेणी:पंजाब के द्रुतमार्ग
श्रेणी:चंडीगढ़
श्रेणी:राष्ट्रीय राजमार्ग २२
सोनाली कुलकर्णी (व्यापार-जगत से जुड़ी महिला)

सोनाली कुलकर्णी फ़नूक इंडिया की अध्यक्षा और मुख्य अधिकारी हैं। यह जापानी रोबॉट निर्माता की स्थानीय इकाई है। अपने इस रोल में वह सभी सामग्री जैसे कि सी०एन०सी, रोबॉट, रोबो-मशीन और प्रणालि-एकिकरण (System Integration) के विपनन और बिकरी से जुड़ी गतिविधियों को देखती हैं।

कुलकर्णी को वर्ष 2014 की सबसे शक्तिशालि महिला खिताब दिया गया है। 

व्यक्तिगत जीवन
कुलकर्णी महात्मा गाँधी की पोती सुमित्रा कुलकर्णी की बेटी हैं जो पूर्व आई०ए०एस० अधिकारी और पूर्व राज्यसभा सांसद रही हैं। उनके पिता जी०आर० कुलकर्णी आई०आई०एम अहमदाबाद के पूर्व डीन रह चुके हैं। 

कुलकर्णी जापान से भारत में आईं।

कुलकर्णी ने रवि वेंकटेसन से अकटूबर 11, 2010 में शादी की जो माइक्रोसॉफ़्ट इंडिया के पूर्व अध्यक्ष रहे हैं।  दोनों 1999 से एक दूसरे से परिचित थे पर उन्होंने पारिवारिक सहमति से दस साल के पश्चात विवाह किया। 

शिक्षा और प्रारंभिक व्यवसाय
कुलकर्णी ने उसका एम०बी०ए ओहियो विश्वविद्यालय से पूरा किया। वह भारतीय सनदी लेखाकार संस्थान और अमेरिकन इन्स्टिट्यूट ऑफ़ सर्टिफ़ाइड पब्लिक अकाउन्टन्ट्स की सदस्या हैं।  वह प्राणि विज्ञान को स्नातक स्तर तक अध्यन कर चुकी हैं। वह पर्यावरण संरक्षण जैसे मामलों में गहरी रुचि रखती हैं।

कुलकर्णी ने वित्तीय विश्लेषक के तौर पर अमरीका में काम किया था। कुलकर्णी ने फ़नूक भारत के मुख्य अधिकारी का पद 2006 में संभाला।  इस पद के ग्रहण से पूर्व वह फ़नूक के अध्यक्ष के लिए जापान में काम कर चुकी हैं। कुलकर्णी के नियंत्रण संभालने के पश्चात, कम्पनी का राजस्व दुगना हो गया है और कम्पनी भारत में औद्योगिक रोबॉट क्षेत्र में 80% बाज़ार पर क़बज़ा जमा लिया है। 

सन्दर्भ

श्रेणी:1965 में जन्मे लोग
श्रेणी:जीवित लोग
श्रेणी:महिला उद्यमी
चॉल

right|300px|मुम्बई में एक चॉल का दृश्य
चॉल (मराठी : चाळ) शहर मुम्बई में जगह की कमी और भीड़भाड़ के कारण एक खास तरह की बनाई गईं इमारतें हैं। ये इमारतें बहुमंजिला होती हैं , जिनमें एक-एक कमरे वाली आवासीय इकाइयाँ बनाई जाती थीं। इमारत के सारे कमरों के सामने एक खुला बरामदा या गलियारा होता है और बीच में दालान होता है।

इतिहास 
चॉल की शुरुआत लगभग १८वीं सदी में हुईं थी उस समय भारत पर ब्रिटिश का राज था। जनसंख्या की अधिकता के कारण चॉलों का निर्माण करवाया गया।

सुविधाएँ
चॉल में कई सुविधाएँ होती है। यहाँ पर एक साथ कई परिवार अपने सुख-दु:ख को बांटकर एक साथ रहते हैं तथा सभी लोग एक-दूसरे के सुख-दु:ख में भागीदार होते थे। 

 सन्दर्भ 

श्रेणी:भारत में ब्रिटिश राज
श्रेणी:मुम्बई
श्रेणी:आवास
चरी

चरी अथवा चारी निम्न में से कोई एक हो सकता है:
कला
 चरी नृत्य – लोक नृत्य
 
भूगोल
 चारी नदी – मध्य अफ़्रीका में
 चारी, ईरान – एक गाँव
व्यक्ति
 वरदराजन वेंकट चारी – भारतीय-अमेरिकी अर्थशास्त्री

अन्य
 चरी – पशुओं के लिए हरा चारा
भालका

भालका तीर्थ गुजरात के सौराष्ट्र के प्रभास क्षेत्र में वेरावल नगर में स्थित है। 

महत्ता
thumb|left|250px|कृष्ण की तरफ तीर ताने हुए शिकारी जर 

सोमनाथ मंदिर से ४ किलोमीटर दूर स्थित इस तीर्थस्थान के बारे में मान्यता है कि यहाँ पर विश्राम करते समय ही भगवान श्री कृष्ण को जर नामक शिकारी ने गलती से तीर मारा था, जिसके पश्चात् उन्होनें पृथ्वी पर अपनी लीला समाप्त करते हुए निजधाम प्रस्थान किया।.

श्री सोमनाथ ट्रस्ट द्वारा प्रबंधित इस स्थान को एक भव्य तीर्थ एवं पर्यटन स्थल के रूप में विकसित करने की योजना पर कार्य चल रहा है। 

आवागमन
सोमनाथ, वेरावल व भालका आदि पहुँचना सरल है क्योंकि यह क्षेत्र सड़क रेल व वायु मार्ग से भली भाँति जुड़ा हुआ है। निकटतम रेलवे स्टेशन वेरावल है तथा निकटतम हवाई अड्डे दीव तथा राजकोट हैं। 

गैलरी

इन्हें भी देखें
द्वारका
सोमनाथ
 सन्दर्भ 

Category:कृष्ण मन्दिर
श्रेणी:गुजरात में हिन्दू मन्दिर
श्रेणी:गीर सोमनाथ ज़िला
मैच

right|300px | एक क्रिकेट मैच का दृश्य

मैच दो टीमों के बीच खेले जाने वाले खेल को कहा जाता है।

मैचों के प्रकार 
मैच निम्न खेलों में खेले जाते हैं।

क्रिकेट मैच
मुख्य लेख:क्रिकेट-

क्रिकेट का पहला मैच लगभग 16वीं शताब्दी में खेला गया था। इनमें 2 टीमों के बीच मैच खेला जाता था।
क्रिकेट में प्रत्येक टीम में 11 सदस्य होते हैं।

फुटबॉल 
मुख्य लेख :फुटबॉल-

फुटबॉल
में भी 11 खिलाड़ी होते हैं तथा 2 टीमों के बीच खेला जाता है। 

 सन्दर्भ 

श्रेणी:खेल
श्रेणी:मैच
कंसट्रक्टर

रचनाकार का उपयोग वस्तु के सदस्यों को अपने सृजन के समय मूल्यों के साथ करने के लिए किया जाता है। वे स्मृति आवंटन के लिए भी उपयोग कर सकते हैं यह भी अतिभारित किया जा सकता है
ऑब्जेक्ट ओरिएंटेड प्रोग्रामिंग (OOP) में कंस्ट्रक्टर किसी क्लास (Class, अपने प्रकार का साँचा) के शुरु में काल होने वाले फ़ंक्शन को कहते हैं। ये सामान्यतया उसी नाम के होते हैं जो इनके क्लास का नाम होता है। 

श्रेणी:प्रोग्रामिंग
आर्मीनियाई जनसंहार

right|thumb|300px|सशत्र ऑटोमान सैनिक आर्मीनियाई नागरिकों को मार्च कराकर जेल ले जाते हुए (अप्रैल १०१५)
ऑटोमान सरकार द्वारा योजनाबद्ध रूप से अल्पसंख्यक आर्मीनियों का जो संहार कराया गया वह आर्मीनियाई नरसंहार ( या Armenian Holocaust) कहलाता है। ( Hayots Tseghaspanutyun)। इस दौरान १० लाख से १५ लाख लोगों की हत्या का अनुमान है। यह जनसंहार २४ अप्रैल १९१५ से शुरू हुआ जब ऑटोमान सरकार ने 250 आर्मीनियाई बुद्धिजीवियों को कांन्स्टेनटीनोपोल में बन्दी बना लिया। इसके बाद प्रथम विश्वयुद्ध और उसके बाद तक नरसंहार जारी रहा। इसे दो चरणों में किया गया: पुरुषों की एकमुश्त हत्याएँ, सेना द्वारा जबरन गुलामी व महिलाओं, बच्चों व बूढों को सीरिया के रेगिस्तान में मौत की पदयात्रा (डेथ मार्च) पर भेजना। सैनिकों द्वारा खदेडे जाते हुए प्राय ही इन लोगो के साथ बार बार लूटपाट, भूखे रखे जाने, बलात्कार, मारपीट व हत्याएँ हुईं। इनके साथ ही अन्य ईसाई समूहों जैसे कि असीरियाई व ओट्टोमन के यूनानियों को भी निशाना बनाया गया। इतिहासकार इसे ओट्टोमन साम्राज्य की उसी नरसंहार नीति का हिस्सा मानते हैं।

राफाएल लेम्किन इस घटना से इतने आहत हुए थे कि उन्होने १९४३ में नरसंहार genocide शब्द की परिभाषा दी। अपने प्रायोजित व योजनाबद्ध कत्लेआम के लिये आर्मीनियाई नरसंहार को आधुनिक काल के पहले नरसंहारों में गिना जाता है। यहूदी नरसंहार के बाद यह दूसरा सबसे ज्यादा अध्ययन किया जाने वाला नरसंहार है। हालाँकि तुर्की हमेशा ही इस घटना को नरसंहार कहे जाने का विरोध करता रहा है।
सन्दर्भ

बाहरी कड़ियाँ
आर्मीनिया में हत्याएँ थी जनसंहार: पोप (बीबीसी हिन्दी)
अर्मीनिया जनसंहार पर फ्रांस से नाराज तुर्की (डीडब्ल्यू वर्ड)

श्रेणी:नरसंहार
श्रेणी:इतिहास
श्रेणी:प्रथम विश्वयुद्ध
पराध्वनिक विमान

right|thumb|300px|मिग-२५ , जिनकी अधिकतम चाल ३.२ मैक तक है।
पराध्वनिक विमान (सुपरसॉनिक एयरक्राफ्ट) उन विमानों को कहते हैं जो ध्वनि के वेग से भी अधिक वेग से उड़ सकते हैं। ऐसे विमानों का विकास २०वीं सदी के उत्तरार्ध में हुआ। इनका उपयोग प्रायः अनुसंधान एवं सैनिक उपयोग के लिये हुआ है। लड़ाकू विमान, पराध्वनिक विमान के सबसे सामान्य उदाहरण हैं। 

जो विमान ध्वनि के वेग के पाँच गुना से भी अधिक वेग (५ मैक से अधिक) से उड़ते हैं उन्हें प्रायः अतिपराध्वनिक विमान (hypersonic aircraft) कहते हैं।

इन्हें भी देखें
ध्वनि का वेग
सन्दर्भ

श्रेणी:विमान
ध्वनि का वेग

right|thumb|300px|वायु में ध्वनि का संचरण वायु के कणों के कम्पन के कारण उत्पन्न हुए संपीडन और विरलन के रूप में होता है।
right|thumb|300px|अनुप्रस्थ तरंग की गति : केवल ठोस माध्यम में ही अनुप्रस्थ तरंगे बनतीं हैं। इसमें माध्यम के कणों का कम्पन तरंग की गति की दिशा के लम्बवत होता है।
किसी माध्यम (जैसे हवा, जल, लोहा) में ध्वनि १ सेकेण्ड में जितनी दूरी तय करती है उसे उस माध्यम में ध्वनि का वेग कहते हैं। शुष्क वायु में 20 °C (68 °F) पर ध्वनि का वेग 344 मीटर प्रति सेकेण्ड है। 

 वेग = अवृत्ति x तरंगदैर्घ्य

ध्वनि एक यांत्रिक तरंग है। इसके संचरण के लिये माध्यम की आवश्यकता होती है। निर्वात में ध्वनि का संचरण नहीं होता। वायु में ध्वनि का संचरण एक अनुदैर्घ्य तरंग (लांगीट्युडनल वेव) के रूप में होता है। अलग-अलग माध्यमों में ध्वनि का वेग अलग-अलग होता है। 0°c,पर ध्वनि का वेग  332m/से  होता है 

 विभिन्न माध्यमों में ध्वनि का वेग 
गैसों में ध्वनि का वेग
गैसों में ध्वनि के वेग का सूत्र यह है-

जहाँ 
γ समऐन्ट्रॉपिक प्रसार गुणांक (isentropic expansion factor) या रुद्धोष्म गुणांक, 
R सार्वत्रिक गैस नियतांक
 T तापमान (केल्विन में
 M गैस का अणुभार है।

सामान्य ताप और दाब पर इनके मान निम्नलिखित हैं-
γ = 1.4 (वायु के लिये)
R = 8.314 J/mol·K = 8,314 kg·m2/mol·K·s2
T = 293.15 K (20 °C)
M = 0.029 kg/mol (वायु के लिये)

आदर्श गैस समीकरण का प्रयोग करने पर,

जहाँ P गैस का दाब (पास्कल में), V गैस का आयतन ( m3 में) और m गैस का द्रव्यमान है। इससे ध्वनि के वेग का निम्नलिखित सूत्र प्राप्त होता है-

जहाँ ρ माध्यम का घनत्व ( kg/m3 में) है।

ठोसों में ध्वनि का वेग

जहाँ E ठोस का यंग मापांक और ρ ठोस का घनत्व है। इस सूत्र से इस्पात में ध्वनि का वेग निकाला जा सकता है जो लगभग 5148 m/s है।

द्रवों में ध्वनि का वेग
जल में ध्वनि के वेग का महत्व इसलिये है कि समुद्र-तल की गहराई का मानचित्र बनाने के लिये इसका उपयोग होता है। नमकीन जल में ध्वनि का वेग लगभग 1500 m / s होता है जबकि शुद्ध जल में 1435 m / s होता है। पानी में ध्वनि का वेग मुख्यतः दाब, ताप और लवणता पर आदि के साथ बदलता है।

द्रव में ध्वनि का वेग निम्नलिखित सूत्र से दिया जाता है-
 

जहाँ K आयतन प्रत्यास्थता मापांक और ρ' द्रव का घनत्व है।

विभिन्न माध्यमों में ध्वनि का वेग :  ठोस > द्रव > गैस

वायु में ध्वनि की चाल की ताप पर निर्भरता 
+वायु में ध्वनि की चाल की ताप पर निर्भरता तापमान  °C में ध्वनि का वेग  m/s में +35  352.17 +30  349.29 +25  346.39 +20  343.46 +15  340.51 +10  337.54 +5  334.53 0  331.50 −5  328.44 −10  325.35 −15  322.23 −20  319.09 −25  315.91

इन्हें भी देखें
पराध्वनिक विमान
प्रकाश का वेग

सन्दर्भ

श्रेणी:ध्वनि
इतिहास मुझे दोषमुक्त करेगा

right|thumb|300px|मोंकाडा आक्रमण के बाद गिरफ्तार फिदेल कास्त्रो (१९५३)

'''इतिहास मुझे दोषमुक्त करेगा''' (स्पैनी:"La historia me absolverá" उच्चारण: ला हिस्तोरिया मी अलसोवेरा; अंग्रेज़ी: हिस्ट्री विल एबज़ॉल्व मी ) फिदेल कास्ट्रो का १६ अक्टूबर १९५३ को दिये गए चार-घण्टे के भाषण का अन्तिम वाक्य और अनुवर्ती शीर्षक है। कास्ट्रो ने यह भाषण 'मोंकाडा बैरकों' पर हुए हमले के बाद इसमें उनका नाम आने पर न्यायालय में अपने बचाव में कहे थे। यद्यपि कास्ट्रो के शब्दों का कोई भी अभिलेख नहीं बनाया गया, उन्होंने बाद में २६ जुलाई के उनके आंदोलन के घोषणा पत्र को प्रकाशित करन के लिए तैयार किया था।https://kindle.amazon.com/work/history-absolve-text---speech-ebook/B002LE8NE8/B002LE8NE8

सन्दर्भ

श्रेणी:भाषण
क्षेत्रवाद

क्षेत्रवाद से अभिप्राय किसी देश के उस छोटे से क्षेत्र से है जो आर्थिक ,सामाजिक आदि कारणों से अपने पृथक् अस्तित्व के लिए जागृत है। http://www.academia.edu/3251177/Regionalism_in_India&source=s&q=regionalism+in+india

अपने क्षेत्र या भूगोल के प्रति अधिक प्रयत्न आर्थिक, सामाजिक व राजनितिक अधिकारों के चाह की भावना को क्षेत्रवाद के नाम से जाना जाता हैं. इस प्रकार की भावना से बाहरी बनाम भीतरी तथा अधिक संकीर्ण रूप धारण करने पर यह क्षेत्र बनाम राष्ट्र हो जाती हैं. जो किसी भी देश की एकता और अखंडता के लिए सबसे बड़ा खतरा पैदा हो जाता हैं. भारत   सहित दुनिया के  कई देशों में क्षेत्रवाद की मानसिकता को लेकर वहां के निवासी स्वयं को विशिष्ट मानते हुए, अन्य राज्यों व लोगों से अधिक  अधिकारों की मांग करते हैं, आन्दोलन करते हैं. तथा सरकार पर अपनी मांगे मनवाने के लिए दवाब डाला जाता हैं. कई बार इस तरह की कोशिशों का नतीजा हिंसा के रूप में सामने आता है तथा उस गंभीर हिंसा के कारण काफी जन, धन नुकसान हो जाती है जिससे देश को काफी आर्थिक संकट का सामना करना पड़ता है

ऐतिहासिक कारण
क्षेत्रवाद की उत्पत्ति में इतिहास का दोहरा सहयोग रहता है - सकारात्मक और नकारात्मक। सकारात्मक योगदान के अन्तर्गत शिव सेना का और नकारात्मक योगदान के अन्तर्गत द्रविड़ मुनेत्र कड़गम का उदाहरण दिया जा सकता है।

ऐतिहासिक विरासत
भारत प्राचीन काल से विशाल प्रादेशिक राज्यों वाला देश रहा है। प्राचीन काल में शक्तिशाली राजाओं के शक्तिहीन होने पर अधीनस्थ प्रदेशों और सामन्तों ने अपनी स्वतंत्रता की घोषणा कर दी तथा अपना स्वतंत्र शासन स्थापित कर लिया था।

भौगोलिक एवं सांस्कृतिक कारण
प्राय: भाषा और संस्कृति भी क्षेत्रवाद की भावनाओं को उत्पन्न करने में बहुत सहयोग देते हैं। भारत के विभिन्न प्रान्तों और क्षेत्रों की अपनी-अपनी भाषा है। अपनी भाषा को वे अधिक श्रेष्ठ मानकर अन्य भाषाओं को हीन मान लेते हैं।

आर्थिक असन्तुलन
स्वाधीन भारत में देश का आर्थिक विकास कार्यक्रम कुछ इस प्रकार चला कि कुछ क्षेत्र बहुत अधिक विकसित हो गये जबकि कुछ क्षेत्र पिछड़ गये। पिछड़े क्षेत्रों में उपजा असन्तोष भी क्षेत्रवाद का कारण बना।

प्रशासनिक कारण
प्रशासनिक कारणों से भी विभिन्न राज्यों की प्रगति में अन्तर रहा है। कुछ राज्यों में प्रभावशाली औद्योगिक नीति के कारण विकास हुआ है तो कुछ राज्यों में बहुत धीमी गति से हो रहा है जो क्षेत्रवाद को बढ़ावा देता है।

क्षेत्रवाद के दुष्परिणाम
 क्षेत्रवाद के दुष्परिणामस्वरूप भारत के विभिन्न क्षेत्रों में आर्थिक ,राजनीकिक
,मनोवैज्ञानिक
संघर्ष और तनाव दिन-प्रतिदिन बढ़ता जा रहा है
 क्षेत्रवाद के कारण कुछ स्वार्थी नेता और संगठन विकसित होने लगते हैं। 
 संकीर्ण क्षेत्रीयता राष्ट्र की एकता के लिए चुनौती बन जाती है।

 सन्दर्भ 

श्रेणी:क्षेत्रवाद
श्रेणी:भारत में क्षेत्रवाद
हनोवर मेसे

हेनोवर मेसे विश्व का सबसे बड़ा औद्योगिक मेला है। यह जर्मनी के हनोवर शहर में आयोजित किया जाता है। 
 

सन्दर्भ

श्रेणी:व्यापार मेले
श्रेणी:जर्मनी की अर्थव्यवस्था
सिद्धार्थ निगम

सिद्धार्थ निगम एक भारतीय फिल्म और टेलीविजन बाल कलाकार है। उन्होंने टीवी विज्ञापन बोर्नवीटा के साथ अपने कैरियर की शुरुआत की।  उन्होने 2013 में अपनी पहली फिल्म धूम 3 काम किया। बाद में वह उन्होने अपने टीवी कैरियर शुरू महाकुम्भ के टीवी 'से की। वह ऐतिहासिक नाटक शो चक्रवर्तीं अशोक सम्राट के रूप में युवा अशोक सम्राट अभिनय निभा रहे हैं।

निजी जीवन
इनका जन्म वर्ष 2000 को इलाहाबाद में हुआ था। इनके भाई का नाम अभिषेक निगम है।

कार्यक्रम
 महाकुंभ – रुद्र
 चक्रवर्तीं अशोक सम्राट – राजकुमार अशोक
 अलादीन - नाम तो सुना होगा  – अलादीन / अली
 चन्द्रनंदिनी - बिन्दुसार
हीरो - गायब मोड ऑन - शिवाय
किचन चैंपियन - अतिथि

फिल्में   
 धूम 3 – साहीर/समर (बालक)
मुन्ना माइकल - यंग मुन्ना

 सन्दर्भ 

बाहरी कड़ियाँ

श्रेणी:अभिनेता
श्रेणी:2000 में जन्मे लोग
श्रेणी:जीवित लोग
श्रेणी:बाल कलाकार
रोशनी वालिया

रोशनी वालिया (जन्म 20 सितम्बर 2001 को इलाहाबाद उत्तर प्रदेश) एक भारतीय अभिनेत्री है। इनकी माँ का नाम स्वीटी वालिया है।

व्यवसाय
रोशनी वालिया ने अपने कैरियर की शुरुआत लाईफ ओके के मैं लक्ष्मी तेरे आंगन की नामक कार्यक्रम से की। इनके अलावा उन्हें रिंगा रिंगा रोजेस तथा सोनी टीवी के भारत का वीर पुत्र – महाराणा प्रताप कार्यक्रम में कार्य करने का मौका मिला। 

कार्यक्रम एवं फिल्में
 मैं लक्ष्मी तेरे आंगन की
 रिंगा रिंगा रोजेस
 भारत का वीर पुत्र – महाराणा प्रताप 
 माई फ्रेंड गणेशा 4 फिल्म

इन्हें भी देखें
 लीना जुमानी
 मुस्कान कटारिया
 रीम शेख
 टुनिशा शर्मा
 चाहत खन्ना

 सन्दर्भ 

 बाहरी कड़ियाँ 
 

श्रेणी:अभिनेत्री
श्रेणी:2001 में जन्मे लोग
श्रेणी:जीवित लोग
श्रेणी:भारतीय अभिनेत्री
ऐनी फ्रैंक

आनलीस मारी "आन(अ)" फ़्रांक (12 जून 1929 - फरवरी या मार्च 1945) यहूदी वंश में जन्मी जर्मन-डच डायरी लेखक थे। यहूदी नरसंहार के सबसे चर्चित यहूदी पीड़ितों में से एक, उन्होंने 1947 में एक युवती की डायरी (मूल रूप से डच में एट आख़्टर्हुइस; अंग्रेजी: द सीक्रेट एनेक्स) के प्रकाशन के साथ मरणोपरांत प्रसिद्धि प्राप्त की।  जिसे उन्होंने द्वितीय विश्वयुद्ध में नीदरलैण्ड पर जर्मन आधिपत्य के दौरान 1942 से 1944 तक प्रच्छन्नता में अपने जीवन का किया था। यह दुनिया की सबसे प्रसिद्ध पुस्तकों में से एक है और कई नाटकों और फ़िल्मों का आधार रही है।

आन का जन्म जर्मनी के फ़्रांकफ़ुर्ट में हुआ था। 1934 में, जब वह साढ़े चार साल की थीं, आडॉल्फ़ हिट्लर और नाज़ी पार्टी के जर्मनी पर नियंत्रण पाने के बाद, उनका परिवार आम्स्टर्डाम चला गया। उसने अपना अधिकांश जीवन आम्स्टर्डाम में या उसके निकट बिताया। मई 1940 तक, नीदरलैंड के जर्मन कब्जे से फ़्राक परिवार आम्स्टर्डाम में फँस गए थे। 1941 में आन ने अपनी जर्मन नागरिकता खो दी और राष्ट्रहीन हो गई। जुलाई 1942 में जैसे-जैसे यहूदी आबादी पर नृशंसता बढ़े, वे उस इमारत में एक अल्मारी के पीछे छिपे हुए कमरों में छिप गए, जहाँ आन के पिता ओटो फ़्रांक काम करते थे। 4 अगस्त 1944 को गस्टापो द्वारा परिवार की गिरफ्तारी तक, आन ने एक डायरी रखी जो उसे जन्मदिन के उपहार के रूप में मिली थी, और उसमें नियमित रूप से लिखा करती थी।

उनकी गिरफ्तारी के पश्चात्, फ़्राक परिवार को नात्सी बन्दी शिविरों में ले जाया गया। 1 नवंबर 1944 को, आन और उसकी बहन, मार्गोट को आउश्वित्स से बेर्गन-बेल्सन बन्दी शिविर में स्थानांतरित कर दिया गया, जहाँ कुछ महीने बाद उनकी (प्रायः टाइफ़स की) मृत्यु हो गई। रेड क्रॉस द्वारा मूल रूप से मार्च में मृत्यु होने का अनुमान लगाया गया था, डच अधिकारियों ने 31 मार्च को आधिकारिक तिथि के रूप में निर्धारित किया था। बाद के शोधों ने सुझाव दिया है कि फ़रवरी या मार्च के आरम्भ में उनकी मृत्यु हो गई थी।

 सन्दर्भ 

श्रेणी:1929 में जन्मे लोग
श्रेणी:१९४४ में निधन
श्रेणी:यहूदी लेखिका
वैंकूवर अन्तरराष्ट्रीय हवाई अड्डा

right|thumb|300px|वैंकूवर अन्तरराष्ट्रीय हवाई अड्डे का दृष्य
वैंकूवर अन्तरराष्ट्रीय हवाई अड्डा (IATA: YVR, ICAO: CYVR) कनाडा के ब्रिटिश कोलम्बिया के रिचमण्ड के सी आइलैण्ड में स्थित है। यह वैंकूवर के डाउनटाउन से लगभग १२ किमी दूर है। २०१४ में, विमानों के आवागमन की दृष्टि से यह कनाडा का दूसरा सबसे व्यस्त हवाई अड्डा था। यहाँ से एशिया, यूरोप, ओसीनिया, संयुक्त राष्ट्र, मैक्सिको तथा कनाडा के अन्य स्थानों की सीधी उड़ाने उपलब्ध हैं।

श्रेणी:कनाडा के अन्तर्राष्ट्रीय हवाई अड्डे
रोहन शाह

रोहन शाह एक भारतीय अभिनेता हैं। यह इतना करो ना मुझे प्यार आदि धारावाहिकों में कार्य कर चुके हैं।

 धारावाहिक 
 हमसे है लाइफ
 बड़े अच्छे लगते हैं
 इतना करो ना मुझे प्यार - अगम नचिकेत खन्ना
 कभी ऐसे गीत गाया करो

 फिल्में 
 क्यों हो गया ना
 तेरे मेरे फेरे
 कृष 3
Hacked ( हैक्ड )

सन्दर्भ

बाहरी कड़ियाँ
 

श्रेणी:जीवित लोग
श्रेणी:1994 में जन्मे लोग
श्रेणी:भारतीय फ़िल्म अभिनेता
श्रेणी:महाराष्ट्र के लोग
विलहेम राब

right|thumb|200px|जर्मन उपन्यासकार विलहेम राब
विलहेम राब (Wilhelm Raabe , १८३१ - १९१०), जर्मन उपन्यासकार और कवि था। उसकी आरम्भिक कृतियाँ 'जेकब कार्विनस' (Jakob Corvinus) उपनाम से प्रकाशित हुईं थी। 

परिचय
विलहेम राब किताबों की एक दूकान में काम करते थे। बाद में बर्लिन विश्वविद्यालय में प्रवेश किया। पहली ही कृति 'डाय ख्राानिक डर स्पर्लिंग्सगार्स' (Die Chronik der Sperlingsgasse, १८५७) से सफलता मिल जाने के बाद विश्वविद्यायीय अध्ययन छोड़ पूरा समय लेखनकार्य को देने लगे। यह कृति पिछली शती की परंपरागत शैली में थी।

इनके प्रारंभिक उपन्यासों में जर्मन जीवन के चित्र मात्र प्रस्तुत करने की प्रवृत्ति थी और इनके रुढ़िवादी विचार समकालीन परिवर्तनों के प्रति अभिव्यक्त रुष्टता में झलकते हैं। ऐतिहासिक उपन्यास 'अंजर्स हरगाट कांजलेई' (१८६२) के बाद वे धीरे-धीरे निराशवादी होते गये। शोपेनहार के दर्शन ने इन्हें बहुत प्रभावित किया। 'डर स्खडरेंप' (तीन भाग, १८७०) में उनके शोपेनहार प्रभाव-काल की दु:खान्त रचनाएँ हैं। अंतिम काल की 'होरेकर' (१८७६), 'डर ड्रामलिंग' (१८७२), 'डास आडफेल्ड (१८८९), 'स्टाफक्खेन' (१८९१) आदि रचनाओं में एक प्रकार के स्वस्थ हास्य की प्रवृत्ति देख पड़ती है। उनकी कृतियाँ १८ खंडों में संकलित होकर १९१२-१४ में प्रकाशित हुईं।

श्रेणी:जर्मन साहित्यकार
आंतोन मेंग्स राफेल

right|thumb|200px|आंतोन मेंग्स राफेल का स्वचित्र (सेल्फ-पोर्ट्रेट)
right|thumb|300px
आंतोन मेंग्स राफेल (Anton Raphael Mengs , 1728 - 1779)) जर्मनी का चित्रकार था। 

परिचय
उसका जन्म बुहेमिया (Bohemia) के आसिंग नामक स्थान में हुआ। १७५४ में रोम के चित्रकला के 'वैटिकन स्कूल' का संचालक बना। स्पेन के चार्ल्स तृतीय के निमंत्रण पर माड्रिड गया और वहाँ भोजगृह की छत की सज्जा की। इसके चित्र माड्रिड चित्रशाला में हैं। इंग्लैंड के ड्यूक नार्थंबरलैड के पास 'पवित्र परिवार' है तथा आक्सफोर्ड में इसे कतिपय वेदिकाचित्र हैं। १७७७ में रोम गया और वहीं २९ जून, १७७९ को इसकी मृत्यु हो गई। कुल मिलाकर यह कैथोलिक प्रवृत्ति का चित्रकार था।

श्रेणी:चित्रकार
श्रेणी:जर्मनी के लोग
सॉफ़्टवेअर इंस्टॉल

कंप्यूटर पर किसी प्रोग्राम को चलाने के लिए शुरुआत में की गई व्यवस्था को इंस्टाल (Install) या सेटअप (setup) कहा जाता है। एक बार इंस्टॉल होनेhe  के बाद कंप्यूटर प्रोग्राम, यानि सॉफ़्टवेर को सीधे चलाया जा सकता है। वैसे हर प्रोग्राम को चलाने के लिए इंस्टॉल की लंबी प्रक्रिया से नहीं गुज़रना पड़ता। 

प्रोग्राम के चलने यानि अपना काम करने को execute या run करना कहते हैं। इस के लिए प्रोग्राम को तैयार करने को installation या setup कहते हैं। इनका ऐसा नाम किसी यंत्र को स्थापित करने की तर्ज पर रखा गया है। जैसे पम्पसेट या एयरकंडीशनर को चलाने से पहले इंस्टाल, यानि स्थापित किया जाता है (तार जोड़ना, पाइप जोड़ना इत्यादि) ताकि वे सुचारु रूप से अपना काम कर सकें।

आवश्यकता
 
इंस्टॉल की आवश्यकता इसलिए पड़ती है कि, कई प्रोग्राम (या सॉफ्टवेर) अन्य प्रोग्रामों पर निर्भर करते हैं। वो जिन् प्रोग्रामों पर आश्रित हैं, उनकी स्थापित मार्ग को ढूंढना, वर्जन पता करना और आपसे में समन्वय बिठाने के लिए व्यवस्था करना इसके मुख्य कारण हैं। कई प्रोग्राम सिस्टम के हिसाब से अपना रूप बदलते हैं, कई सिस्टम पर उपलब्ध प्रोसेसर या मेमोरी या अन्य प्रोग्रामों की उपस्थिति के हिसाब से अपने को चलाना चाहते हैं। इन सभी कारणों से इनको सेटअप (या इंस्टॉल) करना पड़ता है। इंस्टॉल करने की आवश्यकता न रहने से प्रोग्राम को चलाने के लिए बारंबार एक ख़ास समय खोना पड़ता है। इसलिए इंस्टॉल कराया जाता है।

श्रेणी:कंप्यूटर
मोग्गलिपुत्त तिस्स

thumb|तृतीय बौद्ध संगीति में अशोक और मोग्गलिपुत्त
मोग्गलिपुत्त तिस्स (ईसा पूर्व 327 – ईसापूर्व247 ) एक बौद्ध भिक्षु एवं विद्वान थे। उन्होने कथावत्थु (संस्कृत: कथावस्तु) नामक प्रसिद्ध ग्रन्थ की रचना की।
मोगलीपुत्ततिसा को थेरवाद बौद्ध परम्परा द्वारा "विभज्जवाद" के संस्थापक के रूप में देखा जाता है, जिसकी परम्परा थेरवाद एक हिस्सा होने के साथ-साथ कथावत्थु के लेखक भी हैं।  उन्हें भ्रष्टाचार के खिलाफ सच्ची शिक्षा देने वाले या धम्म के रक्षक के रूप में देखा जाता है। ऐसे समय में जब कई तरह के गलत विचार पैदा हुए थे और अशोक युग के बौद्ध मिशनरी प्रयासों के पीछे बल के रूप में देखा गया था।

श्रीलंका के बौद्ध दार्शनिक डेविड कालूपहाना उन्हें नागार्जुन के पूर्ववर्ती के रूप में मध्यमार्ग के प्रवर्तक और बुद्ध के मूल दार्शनिक आदर्शों के पुनरुत्थानकर्ता के रूप में देखते हैं।

श्रेणी:बौद्ध दार्शनिक
श्रेणी:अर्हत
अनुभा भोंसले

अनुभा भोंसले सीएनएन आईबीएन की एक कार्यकारी संपादक हैं और भारत में स्थित टेलिविज़न पत्रकार है।

कार्य

भोंसले ने अपना प्रारंभिक कार्य दि इंडियन एक्सप्रेस से शुरू से शुरू किया था और उसके पश्चात वह मेडिटेक, ज़ी समूह से जुड़ गई। इसके पश्चात वह एनडीटीवी से जुड़ गई जहाँ वह राजनीतिक ब्यूरो की अध्यक्ष और ऐंकर भूमिका निभाने लगी थी। 

भोंसले सीएनएन आईबीएन से उसके शुरू होने के समय जुड़ गई। यहाँ वह मुख्य समय की ऐंकर और प्रमुख सम्पादक की भूमिका निभाने लगी।

भोंसले ने अमरीका के राजनैतिक इतिहास पर और लिंग अथवा नसल के प्रभाव पर अपनी फ़ेलोशिप के दौरान शोध किया था। वह अपनी टीम के साथ विभिन्न सामाजिक मामलों को उजागर कर चुकी है और कई महत्वपूर्ण परियोजनाओं को सम्पन्न कर चुकी है। 

वह नागरिक पत्रकार कार्यक्रम (Citizen Journalist Show) का सम्पादन करती है और कश्मीर तथा पूर्वोत्तर भारत से लगातार समाचार देती रहती हैं।

पुरस्कार

भोंसले के कार्यों को सामाजिक परिप्रेक्ष्य से मान्यता प्राप्त हुई है और उसे कई पुरस्कार प्राप्त हुए हैं। 
 सर्वश्रेष्ठ संवातदाता के रूप में 2013 एन टी पुरस्कार और सिंगापुर में सर्वश्रेष्ठ प्लैटफ़ॉर्म से ऊपर सामग्री की तय्यारी के लिए एशियाई टी वी पुरस्कार 
 सर्वश्रेष्ठ पत्रकारिता के लिए रामनाथ गोयनका पुरस्कार जिसके लिए भोंसले के पैसे, शक्ति और राजनीति (Paisa, Power and Politics) को चुना गया जहाँ वह राजनीति में खड़े लोगों और उनके समर्थकों के सम्बंधों को बेनक़ाब कर चुकी है।
 इरोम चानू शर्मिला और जम्मू कश्मीर के पीड़ित बच्चों आधारित वृत्तचित्र अंतरराष्ट्रीय मंचों जैसे कि न्यो यॉर्क फ़िल्म फ़ेस्टिवल और राष्ट्रमंडल प्रसारण एसोसिएशन द्वारा सराहे गए हैं।
 मेरा "लड़का सम्लैंगिक है" (“My Child is Gay”) और इरोम चानू शर्मिला के दस वर्षीय उपवास के लिए 2011 में एन टी पुरस्कार
 भारतीय टेलिविज़न अकादमी पुरस्कार ने 2009 में नागरिक पत्रकार कार्यक्रम (Citizen Journalist Show) को सर्वश्रेष्ठ समाचार कार्यक्रम पुरस्कार दिया जबकि इसी कार्यक्रम सर्वश्रेष्ठ प्लैटफ़ॉर्म से ऊपर सामग्री की तय्यारी का एशियाई टी वी पुरस्कार 2010 में प्राप्त हुआ।
 2010 के भारतीय प्रसारण पुरस्कारों में भोंसले को सर्वश्रेष्ठ समाचार संवातदाता पुरस्कार दिया गया। 
 आई टी ए द्वारा सुरक्षाकर्मियों के अधीन महिलाओं की रिपोर्टिंग के लिए सर्वश्रेष्ठ पत्रकार पुरस्कार। 

सन्दर्भ

बाहरी कड़ियाँ
 
 

श्रेणी:महिला पत्रकार
स्वराज्य (पत्रिका)

स्वराज्य एक भारतीय दक्षिणपंथी मासिक प्रिंट पत्रिका और समाचार पोर्टल है। प्रकाशन भारतीय जनता पार्टी पर अनुकूल रूप से रिपोर्ट करता है।

आर जगन्नाथन वर्तमान संपादकीय निदेशक हैं। मूल रूप से सी. राजगोपालाचारी के संरक्षण में एक साप्ताहिक के रूप में 1956 में स्थापित, यह 1980 में बंद हो गया लेकिन सितंबर 2014 में एक दैनिक समाचार वेबसाइट के रूप में फिर से शुरू किया गया; जनवरी 2015 में एक मासिक प्रिंट पत्रिका शुरू की गई थी।

ऑल्ट न्यूज़ सहित फ़ैक्ट-चेकिंग वेबसाइटों के अनुसार, स्वराज्य ने कई मौकों पर खबरों को गलत तरीके से पेश किया है।

इतिहास
स्वराज्य १९५६ में खासा सुब्बा राओ द्वारा स्थापित किया गया एक साप्ताहिक पत्रिका है।

स्वराज्य एक मासिक प्रिंट पत्रिका और ऑनलाइन दैनिक समाचार पत्र है। इसकी स्थापना 1956 में खासा सुब्बा राव ने की थी। पत्रिका ने नेहरू की नीतियों के खिलाफ व्यक्तिगत स्वतंत्रता की पुरजोर वकालत की। स्वराज्य ने उन कुछ पत्रिकाओं में से एक की प्रतिष्ठा हासिल की, जो भारतीय राष्ट्रीय कांग्रेस की नीतियों के खिलाफ थीं। 
2014 में पुन: लॉन्च
2014 में पत्रिका और वेबसाइट को फिर से लॉन्च किया गया। पत्रिका कहती है कि यह व्यक्तिगत स्वतंत्रता, अभिव्यक्ति की स्वतंत्रता, राष्ट्रीय हित और भारत की विशाल और प्राचीन सांस्कृतिक विरासत के आदर्शों के लिए प्रतिबद्ध है। सी राजगोपालाचारी, स्वतंत्र पार्टी के संस्थापक सवराज्य के योगदानकर्ता थे।

विवाद
ऑल्ट न्यूज़ और बूम सहित तथ्य-जांचकर्ताओं के अनुसार, वेबसाइट ने कई मौकों पर समाचारों को गलत रिपोर्ट किया है। स्वराज्य के लिए काम करने वाले स्तंभकार कथित तौर पर ट्विटर पर तरह-तरह की ट्रोलिंग में लगे हुए हैं। स्वराज्य के लिए काम करने वाले पत्रकारों ने अपने व्यक्तिगत खातों के माध्यम से सांप्रदायिक रूप से आरोपित नकली समाचारों का प्रचार किया है, और पूर्व ने वेबसाइट के लिए नकली रिपोर्ट बनाई है। स्वराज्य को 2020 में ऑपइंडिया और हिंदू राष्ट्रवादी वेबसाइट TFIpost के साथ विकिपीडिया से ब्लैकलिस्ट किया गया था।

इन्हें भी देखें
ऑपइंडिया

 सन्दर्भ 

बाहरी कड़ियाँ
Website

श्रेणी:भारत में प्रकाशित होने वाले समाचार पत्र
चुम्बकीय संतृप्ति

right|thumb|300px| 9 लोहचुम्बकीय पदार्थों के चुम्बकन वक्र जिनमें चुम्बकीय संतृप्ति स्पष्ट दिखती है : 1. शीट स्टील, 2. सिलिकन स्टील, 3. कास्ट स्टील, 4. टंगस्टन स्टील, 5. मैग्नेट स्टीळ, 6. कास्ट आइरन, 7. निकल, 8. कोबाल्ट, 9. मग्नेटाइट
right|thumb|300px|किसी लोहचुम्बकीय पदार्थ बी-एच वक्र तथा पारगम्यता (परमिएबिलिटी)
कुछ चुम्बकीय पदार्थों में चुम्बकीय संतृप्ति (Magnetic saturation) का गुण देखने को मिलता है। जब किसी चुम्बकीय पदार्थ पर आरोपित चुम्बकीय क्षेत्र H के बढाने पर भी पदार्थ के अन्दर मौजूद चुम्बकीय फ्लक्स घनत्व (B) लगभग अपरिवर्तित रहता है तो पदार्थ की इस अवस्था को 'चुम्बकीय संतृप्ति' कहते हैं। वास्तव में इस अवस्था में फ्लक्स घनत्व बिल्कुल नियत नहीं होता बल्कि बहुत कम मात्रा में बढता रहता है तथा B में वृद्धि की मात्रा उतनी ही होती है जो निर्वात में उतना ही H बढाने पर होती। चुम्बकीय संतृप्ति का यह गुण लौहचुम्बकीय तथा फेरीचुम्बकीय पदार्थों (जैसे सिलिकॉन स्टील, निकल, कोबाल्ट, और उनकी मिश्रातुओं में देखने को मिलता है।

श्रेणी:चुम्बकत्व
चुम्बकन

विद्युतचुम्बकत्व के सन्दर्भ में, किसी चुम्बकीय पदार्थ में मौजूद स्थायी चुम्बकीय द्विध्रुव आघूर्ण अथवा प्रेरित चुम्बकीय द्विध्रुव आघूर्ण को चुम्बकन (magnetisation) अथवा 'चुम्बकीय ध्रुवण' (magnetic polarization) कहते हैं। 

right|thumb|300px|लौहचुम्बकीय (μf), अनुचुम्बकीय (μp) तथा  प्रतिचुम्बकीय (μd) पदार्थों की चुम्बकीय पारगम्यताओं का निर्वात की पारगम्यता (μ0) से सरलीकृत तुलना

चुम्बकन  एक भौतिक राशि है जो पदार्थों की चुम्बकित होने के गुण को अभिव्यक्त करता है। संख्यात्मक रूप से इसका मान ईकाई आयतन में उपस्थित चुम्बकीय आघूर्ण के बराबर होता है:

वास्तव में, चुम्बकन, किसी पदार्थ में किसी बिन्दु पर स्थित चुम्बकीय फ्लक्स घनत्व  तथा चुम्बकीय क्षेत्र की तीव्रता  के बीच निम्नलिखित सम्बन्ध है:

यहाँ  निर्वात की पारगम्यता (permeability) है तथा  उस पदार्थ की परागम्यता है।

श्रेणी:चुम्बकत्व
प्रदिश

right|thumb|300px|कॉशी प्रतिबल प्रदिश (Cauchy stress tensor), a second-order tensor. The tensor's components, in a three-dimensional Cartesian coordinate system, form the matrix

whose columns are the stresses (forces per unit area) acting on the e1, e2, and e3 faces of the cube.
प्रदिश या टेंसर (Tensors) वे ज्यामितीय वस्तुएं हैं जो सदिशों, अदिशों तथा प्रदिशों के बीच रैखिक सम्बन्ध बताती हैं। अदिश गुणनफल, सदिश गुणनफल, रैखिक चित्रण (linear maps) आदि प्रदिश के कुछ सरल उदाहरण हैं। सदिश और अदिश स्वयं प्रदिश हैं। प्रदिश को संख्यात्मक मानों की बहुआयामी अर्रे द्वारा निरूपित किया जा सकता है।

इन्हें भी देखें
प्रदिश विश्लेषण

श्रेणी:प्रदिश
माल्ती देवी

माल्ती देवी (अगस्त 5, 1968 –सितम्बर 6, 1999) एक राजनीतिज्ञा और समाज-सेविका थी। वह बिहार के नवादा चुनाव क्षेत्र से राष्ट्रीय जनता दल का सांसद रह चुकी हैं। 

प्ररंभिक जीवन
माल्ती देवी का जन्म अगस्त 5, 1968 को गया के मंग्लागोरी गाँव में हुआ जो भारत के राज्य बिहार में आता है। उसने भूबनेश्वर प्रसाद से 4 फरवरी 1984 को शादी की और उसने स्कूली शिक्षा 1980 में समाप्त की। 

राजनीति और सक्रियता
माल्ती देवी ने किसान आन्दोलन का नेतृत्व किया और सी पी आई (एम एल) की सदस्या बनी।  उसने महिलाओं,  भूमिहीन किसानों और आदिवासियों से जुड़े मामलों को दक्षिण और केन्द्रीय बिहार में उठाया। 1995 में वह सी पी आई (एम एल) से अलग हो गई। वह 1995 से 1998 तक बिहार विधान सभा की सदस्या रही थी। बारहवीं लोक सभा के वह 1998 में सांसद चुनी गई थी। इसके अतिरिक्त वह "शहरी और ग्रामीण विकास समिति" और "शहरी मामलों और रोज़गार" की प्रथम समिति की सदस्यता रखती थी। स्वास्थ्य और पारिवारिक कल्यण मंत्रालय की परामर्श समिति में उसे प्रतिनिथित्व प्राप्त था।

मृत्यु
देवी का देहान्त 6 सितम्बर 1999 को उनके दिल्ली निवास पर हुआ था।

सन्दर्भ

श्रेणी:1968 में जन्मे लोग
श्रेणी:१९९९ में निधन
श्रेणी:बिहार के राजनीतिज्ञ
शिलप्पदिकारम

शिलप्पादिकारम को 'तमिल साहित्य' के प्रथम महाकाव्य के रूप में जाना जाता है। इसका शाब्दिक अर्थ है- नूपुर (पायल)की कहानी"। इस महाकाव्य की रचना चोल  वंश के शासक सेन गुट्टुवन के भाई इलांगो आदिगल ने लगभग ईसा की दूसरी-तीसरी शताब्दी में की थी।
'शिलप्पादिकारम' की सम्पूर्ण कथा नुपूर के चारों ओर घूमती है।
इस महाकाव्य के नायक और नायिका 'कोवलन' और 'कण्णगी' हैं।
                     👉 राजा कोवलन अपनी पत्नी कंनगी छोड़कर माधवी नामक डांसर 💃के  प्रेम में फंस जाता है और अपनी धन दौलत उसके पीछे लुटाने के पश्चाताप होता है। उसके बाद अपनी पत्नी के पास लौटता है। उसकी पत्नी कंनगी ने उसे अपना एक पायल दिया जिसे बेचकर वे मदुरै में व्यापार प्रारंभ किया। किन्तु कोवलन पर मदुरई की रानी के द्वारा पायल चुराने का आरोप लगा दिया गया। इस जुर्म के खिलाफ उसे फांसी दे दिया गया। इस घटना से आहत होकर कोवलनकी पत्नी कनगी ने श्राप दिया, जिससे मदुरै शहर नष्ट हो गया। 
यह महाकाव्य ‘पुहारक्कांडम’, 'मदरैक्कांडम' और 'वंजिक्कांडम' तीन भागों में विभाजित है। इन तीनों भागों में क्रमशः चोल, पाण्ड्य, और चेर राज्यों का वर्णन है।
महाकाव्य में कवि ने तत्कालीन तमिल समाज का सजीव चित्र प्रस्तुत करने के साथ-साथ समाज में प्रचलित नृत्यों, व्यवसायों आदि का भी परिचय दिया है।

इन्हें भी देखें
जीवक चिन्तामणि
कण्णगि
संगम साहित्य

बाहरी कड़ियाँ
 शिलपदतीकारम् हिंदी पीडीएफ on Internet archive
Silappadikaram (गूगल पुस्तक ; अंग्रेजी अनुवादक-कृष्णमूर्ति)
SILAPATHIKARAM.COM
GRETIL etext
A summary of the story with illustrations
A synopsis of Silappadikaram entitled Silambu Selvam, written by Dr.  Shuddhananda Bharati

श्रेणी:तमिल साहित्य
वीर नर्मद दक्षिण गुजरात विश्वविद्यालय

वीर नर्मद दक्षिण गुजरात विश्वविद्यालय गुजरात के सूरत नगर में स्थित एक सार्वजनिक विश्वविद्यालय है। पहले इसका नाम 'दक्षिण गुजरात विश्वविद्यालय' था जिसे २००४ में गुजराती के महान कवि नर्मद के नाम पर रखा गया। इसकी स्थापना १९६७ में हुई थी।

यह विश्वविद्यालय विभिन्न विषयों में स्नातकोत्तर पाठ्यक्रम प्रदान करता है। रसायन विज्ञान, समाजशास्त्र, सांख्यिकी, अंग्रेजी, गणित, भौतिकी जैसे पारंपरिक विषयों के अलावा यह गैर-पारंपरिक विषयों जैसे लोक प्रशासन, ग्रामीण अध्ययन, तुलनात्मक साहित्य और जलीय-जीव विज्ञान में पाठ्यक्रम प्रदान करता है। विश्वविद्यालय के सबसे मान्यता प्राप्त विभागों में से एक कंप्यूटर अनुप्रयोग का मास्टर है।

विभाग
right|thumb|450px
 जलीय जीवविज्ञान विभाग
 वास्तुकला विभाग
 जीवविज्ञान विभाग
 जैव प्रौद्योगिकी विभाग
 व्यवसाय एवं औद्योगिक प्रबन्धन विभाग
 रसायन विभाग
 वाणिज्य विभाग
 तुलनात्मक साहित्य विभाग
 कंप्यूटर विज्ञान विभाग
 अर्थशास्त्र विभाग
 शिक्षा विभाग
 गुजराती विभाग
 हिन्दी विभाग
 अंग्रेजी विभाग
 आईसीटी विभाग
 पत्रकारिता और जनसंचार विभाग
 विधि संकाय
 पुस्तकालय और सूचना विज्ञान विभाग
 गणित विभाग
 भौतिकी विभाग
 लोक प्रशासन विभाग
 मानव संसाधन विकास विभाग
 ग्रामीण अध्ययन विभाग
 समाजशास्त्र विभाग
 सांख्यिकी विभाग
 ललित कला विभाग
 विश्वविद्यालय विज्ञान उपकरण केन्द्र

संग्रहालय
'नर्मद स्मृति भवन' नाम से सारिका सदन की प्रतिकृति बनायी गयी है। सारिका सदन, कवि नर्मद के पैतृक घर का नाम है जिसमें उनकी कृतियाँ एवं अन्य निजी वस्तुएँ संजोयी गयी हैं।

उल्लेखनीय पूर्व छात्र
 फूलचन्द्र गुप्ता
 निकिशा जरीवाला
 एशा दादावाला
 भगवतीकुमार शर्मा
 रवीन्द्र पारेख
 ध्वनिल पारेख
 किरनसिंह चौहान

सन्दर्भ

इन्हें भी देखें
नर्मद

श्रेणी:भारत के विश्वविद्यालय
बुकर टी वाशिंगटन

right|thumb|300px|बुकर टी वाशिंगटन
बुकर टी वाशिंगटन (Booker Taliaferro Washington 1856 – 1915) अफ्रीकी-अमेरिकी शिक्षाविद, लेखक, वक्ता तथा संयुक्त राज्य के राष्ट्रपति के सलाहकार थे। 

बाहरी कड़ियाँ
बुकर.टी.वाशिंगटन : जन्म-आधार पर झुकने वाला सिर, जिनके सम्मान में झुका दुनिया का सिर 

श्रेणी:अश्वेत अमेरिकी
श्रेणी:1856 में जन्मे लोग
श्रेणी:१९१५ में निधन
श्रेणी:अमेरिकी लेखक
कान्यकुब्ज ब्राह्मण

कान्यकुब्ज ब्राह्मण एक अंतर्विवाही ब्राह्मण समुदाय है , जो मुख्य रूप से उत्तरी भारत में पाया जाता है। उन्हें विंध्य के उत्तर के मूल निवासी पंच गौड़ा ब्राह्मण समुदायों में से एक के रूप में वर्गीकृत किया गया है। 

 मूल 
अधिकांश साक्षात्कारकर्ताओं का कहना है कि जाति का पदनाम कन्नौज शहर से उत्पन्न हुआ है, इस बात पर जोर देते हुए कि यह नाम एक भौगोलिक जुड़ाव का प्रतीक है। इस जाति की व्युत्पत्ति पूरी तरह से मौखिक परंपराओं, पौराणिक आख्यानों और लौकिक खातों के माध्यम से संरक्षित है। एक कथा कुशनाभ और बृह्मदत्त पात्रों से संबंधित है, जबकि दूसरी कथा भगवान रामचन्द्र और दो भाई-बहनों (विवादित), कन्या और कुब्जा पर केन्द्रित है।

सामाजिक स्थिति
उत्तर प्रदेश में इन्हें ब्राह्मणों का सर्वोच्च वर्ग माना जाता है।

 उल्लेखनीय लोग 

 रविशंकर शुक्ल, मध्य प्रदेश के पहले मुख्यमंत्री 
 श्यामा चरण शुक्ल, मध्य प्रदेश के पूर्व मुख्यमंत्री 
 सूर्यकांत त्रिपाठी, भारतीय कवि और उपन्यासकार 
 अटल बिहारी वाजपेयी, भारत के पूर्व प्रधान मंत्री 

 संदर्भ 
श्रेणी:हिन्दू जातीय समूह
श्रेणी:ब्राह्मण
नेपाल राष्ट्र बैंक

right|thumb|300px|नेपाल राष्ट्र बैंक का भवन
नेपाल राष्ट्र बैंक नेपाल का केन्द्रीय बैंक है। इसकी स्थापना 26 अप्रैल्, 1956 को हुई थी। यह नेपाल स्थित बैंकों एवं वित्तीय संस्थानों के कार्यकलाप पर निगरानी रखता है और मौद्रिक नीति का दिग्दर्शन करता है। यह बैंक नेपाल के विदेशी विनिमय दरों पर्र तथा विदेशी मुद्रा भण्डार पर भी नजर रखता है। यह विदेशी विनिमय का विनियमन करता है। यह बैंक नेपाल शेयर बाजार का प्रमुख मालिक भी है।

बाहरी कड़ियाँ
नेपाल राष्ट्र बैंक का जालघर

श्रेणी:नेपाल के बैंक